**114/2017.(V.25.) Kt. számú határozat melléklete**

**NYÍRSÉGI SZAKKÉPZÉS-SZERVEZÉSI**

**KÖZHASZNÚ NONPROFIT KFT.**

**4400 Nyíregyháza, Dugonics u. 10-12.**

**Cégjegyzékszám: 15-09-072924**

**Statisztikai számjel: 15380549-8532-572-15**

**2016. ÉVI EGYSZERŰSÍTETT**

**ÉVES BESZÁMOLÓ**

Kelt: Nyíregyháza, 2017. április 30.

…..………………………………..

Kőhegyi Edit

ügyvezető



**NYÍRSÉGI SZAKKÉPZÉS-SZERVEZÉSI**

**KÖZHASZNÚ NONPROFIT KFT.**

**4400 Nyíregyháza, Dugonics u. 10-12.**

**Cégjegyzékszám: 15-09-072924**

**Statisztikai számjel: 15380549-8532-572-15**

**KIEGÉSZÍTŐ MELLÉKLET**

**a**

**NYÍRSÉGI SZAKKÉPZÉS-SZERVEZÉSI**

**KÖZHASZNÚ NONPROFIT KFT.**

**2016. évi egyszerűsített éves beszámolójához**

Kelt: Nyíregyháza, 2017. április 30.

………………..……………………………………………………

Kőhegyi Edit

ügyvezető

**I. ÁLTALÁNOS RÉSZ**

**1. A társaság bemutatása:**

**a társaság adatai**

**Cégnév:** Nyírségi Szakképzés-szervezési Közhasznú Nonprofit Korlátolt Felelősségű Társaság

**Rövid név:** Nyírszakképzés Nonprofit Kft.

**Székhely:** 4400 Nyíregyháza, Dugonics u. 10-12.

**A társaság telephelyei:** a társasági szerződés szerint a partnerintézmények székhelye és telephelyei

**Levelezési cím:** 4401 Nyíregyháza, Pf. 258.

**Honlap:** www.nyirszakkepzes.hu

**Adószám:** 14380549-1-15

**Cégjegyzékszám:** 15-09-072924

**Statisztikai számjel:** 14380549-8532-572-15

**Alapítás éve:** 2008

**ÁFA- alanyiság:** a Társaság nem alanya az ÁFA-nak

**Törzstőke:** 3 000 000 Ft

**A Társaság tulajdonosai:**

|  |  |  |
| --- | --- | --- |
| Tulajdonos | Törzsbetét összege | Szavazati arány |
| Balkány Város Önkormányzata | 100 000 Ft | 3,33% |
| Besztereci Helyi Jóléti Szolgálat Alapítvány | 100 000 Ft | 3,33% |
| Nagykálló Város Önkormányzata | 410 000 Ft | 13,67% |
| Nyíregyháza Megyei Jogú Város Önkormányzata | 930 000 Ft | 31,00% |
| Nyíregyházi Egyetem | 110 000 Ft | 3,67% |
| Tiszavasvári Város Önkormányzata | 360 000 Ft | 12,00% |
| Nyírvidék Képző Központ Nonprofit Kft. | 990 000 Ft | 33,00% |
| Jegyzett tőke összesen: | 3 000 000 Ft | 100,00% |

**A vállalkozás képviseletére jogosult személy(ek) neve és székhelye, aki az éves beszámolót köteles aláírni:** Kőhegyi Edit, 4400 Nyíregyháza, Czuczor Gergely u. 15. 4/14.

**A beszámoló összeállításáért felelős személy neve és regisztrációs száma:** Kutykó Róbert 175893

**Könyvvizsgáló:** TAX-CONTIR Kft. székhely: Nyíregyháza, Csipke u. 16. MKVK. nyilv.száma: 000666, Hollós András, okleveles könyvvizsgáló, MKVK. tagszáma: 001965

**A társaság tevékenységi köre:**

A Társaság fő tevékenysége: 8532 Szakmai középfokú oktatás

Cél szerinti közhasznú közszolgáltató tevékenysége:

* szakmai középfokú oktatás

A Társaság vállalkozási tevékenységet kizárólag közhasznú céljainak megvalósítása érdekében, azokat nem veszélyeztetve végezheti. Vállalkozási tevékenységünk keretében két képzést valósítottunk meg 2016-ban.

**2. A Társaság feladatainak, tevékenységének általános bemutatása, valamint a tárgyévben végzett főbb tevékenységek**

A Társaság alapvető feladatai az utóbbi években megváltoztak, hiszen nagyon sok jogszabályváltozás történt a szakképzés területén. A Társaság alapvető feladata és célkitűzése, hogy közreműködjön a szakképzés és felnőttképzés képzési szerkezetének működtetésében, korszerűsítésében, a szakmai oktatás színvonalának emelésében, valamint a térségi foglakoztatási arány bővítésében, a foglalkoztatási igényeknek megfelelő szakképzés feltételeinek javításával. A korábbi években végzett feladatok túlnyomó része az NGM-hez, a szakképzési centrumokhoz ill. a kamarákhoz került át. A feladatok csökkenésével párhuzamosan a gazdálkodást is szűkítettük, amely egyértelműen megjelenik a gazdálkodás sarokszámaiban is. A feladatokhoz rendeltük a humán erőforrást is, az ügyvezetésen kívül már csak egy fő részmunkaidős alkalmazott van az állományunkban.

A Társaság szempontjából meghatározó jelentőségű TÁMOP-2.2.3 projekt fenntartási időszaka 2016. májusában lejárt, így a továbbiakban ezzel kapcsolatos fenntartási kötelezettség nincsen.

A Nyíregyházi Egyetemmel konzorciumban 2015-ben megvalósított, a felsőoktatási duális képzések fejlesztésére irányuló TÁMOP-4.1.1-F projektből fakadó fenntartási kötelezettség 2020-ig fennáll, de a projekt semmilyen fenntartandó, működtetési kötelezettséggel terhelt tevékenységet, sem hatásindikátort nem tartalmaz.

Vállalkozási tevékenységünk keretében Nyíregyháza egyik költségvetési szervének sikeresen megtartottunk egy tréninget és egy informatikai képzést.

**3. A számviteli politika főbb vonásai**

*A számviteli politikának a 2016-os üzleti év beszámolója szempontjából releváns pontjai kerülnek röviden ismertetésre.*

1. **Könyvvezetés módja**

Kettős könyvvitel.

1. **Beszámoló készítés rendje**

Az egyszerűsített éves beszámoló készítésének időpontja a számviteli politikában foglaltak szerint április hó 30. nap.

A Társaság az egyesülési jogról, a közhasznú jogállásról, valamint a civil szervezetek működéséről és támogatásárólszóló 2011.évi CLXXV. törvény alapján közhasznúsági mellékletet készít.

**Az eredmény-kimutatás választott formája**

Társaságunk a tevékenység eredményét „A” típusú összköltségeljárással állapítja meg.

1. **A mérlegkészítés választott formája**

Társaságunk „A” típusú mérleget készít.

1. **Amortizációs politika**

**Terv szerinti értékcsökkenés elszámolása**

Az értékcsökkenés elszámolása a társaság üzletpolitikájára épülve a várható használati időnek megfelelően történik.

Az 100.000 Ft alatti kis értékű tárgyi eszközök beszerezési árát a használatba vételkor egy összegben számoljuk el értékcsökkenési leírás költségeként.

A tárgyi eszközök értékcsökkenését lineáris leírással állapítjuk meg az üzleti év végén. A tárgyi eszközöknek a hasznos élettartam végén várható maradványértékkel csökkentett bekerülési értékét annyi évre kell felosztani, ahány évig ezen eszközöket előreláthatólag használni fogjuk.

* **Értékhelyesbítés**

A Társaság értékhelyesbítést nem alkalmaz.

* **Aktív és passzív időbeli elhatárolások**

Kiemelt fontosságú a számviteli alapelvek közül az összemérés elve, a korábbi évek nagy összegű támogatásai miatt, amelyeknek az elhatárolt bevétele mindig az adott évi költségekkel áll szemben, így eredményhatása nem torzítja a valós és megbízható összképet. Bevételeink nagy része ugyanis 2008 és 2011 között támogatás formájában folyt be. Ezekből a tevékenységekből támogatás már nem folyik be, de a halasztott bevételek közül a mai napig számolunk el elhatárolt bevételt, Az összemérés elvének alkalmazása nélkül a beszámoló nem mutatna a valódiság elvének megfelelő képet.

* **Jelentős összegű hiba**

Ha a hiba feltárásának évében – ugyanazon évet érintően – megállapított hibák, hibahatások eredményre, saját tőkére gyakorolt hatása meghaladja az ellenőrzött üzleti év mérlegfőösszegének 2 százalékát, vagy az 1 millió forintot.

* **Ellenőrzés során feltárt jelentős összegű hibák eredményre, az eszközök és a források állományára gyakorolt hatása**

Nem volt.

**II.  
A MÉRLEGHEZ ÉS EREDMÉNY-KIMUTATÁSHOZ KAPCSOLÓDÓ KIEGÉSZÍTÉSEK**

**II. 1) Kiegészítő adatok a mérleghez**

**ESZKÖZÖK: 11.729 e Ft *(2015: 32.928 e Ft)***

**Befektetett eszközök: 3.320 e Ft *(2015:16.378 e Ft)***

**Immateriális javak: 8 e Ft**



A vagyoni értékű jogok közül selejtezésre kerültek a TÁMOP-2.2-3 projekthez kapcsolódó szoftverek, mert a projekt fenntartási időszak lezárultával a használatuk feleslegessé vált.

**Tárgyi eszközök: 3.312 e Ft (***2015: 16.287 e Ft)*



A befektetett eszközök állománya jelentősen, közel 80%-kal csökkent, ennek az az oka, hogy 2016-ban a korábban egy helyi nagyvállalattól kapott két nagy értékű gépet oktatási célra (a szerződésben foglalt feltételek szerint) továbbadtuk egy felsőoktatási intézménynek. A tranzakció az eszközállomány könyv szerinti értékét 8.430 e Ft-tal csökkentette, eredményre gyakorolt hatása nem volt, mivel a gépeket korábban térítés nélkül kaptuk, ugyanakkor a mérlegfőösszegre gyakorolt hatása jelentős. Ezen túl még 4.545 e Ft-tal csökkent az eszközök nettó értéke az éves terv szerinti ÉCS elszámolásával. Az elszámolt ÉCS nem kerül visszapótlásra, így a két tényező együttes hatásából adódik a nagy összegű könyv szerinti érték csökkenése.

**Befektetett pénzügyi eszközök állománya: 0 e Ft**

**Forgóeszközök: 8.255 e Ft. (2015: 7.797 e Ft)**

**Készletek**

A Társaság készletekkel nem rendelkezik.

**Követelések: 0 e Ft.**

Vevőkövetelések: 0 e Ft.

Tulajdonos önkormányzattal szemben fennálló követelések: 0 e Ft.

**Pénzeszközök: 8.255 e Ft** *(2015: 7.797 e Ft)*

**Pénztár: 96 e Ft**

**Bankszámlák: 8.159 e Ft**

**Aktív időbeli elhatárolások: 154 e Ft** *(2015: 8.753 e Ft)*

Költségek, ráfordítások aktív időbeli elhatárolásaként elszámolt összeg nagysága: 154 e Ft. (2016-ban kifizetett, de következő évet terhelő költségek összege)

**FORRÁSOK: 11.729 e Ft**

**Saját tőke: 7.867 e Ft** *(2015: 7.767 e Ft)*

**A jegyzett tőke** összege **3.000 e Ft**.

**Eredménytartalék: 4.767 e Ft**

**Adózott eredmény: 100 e Ft.** (2015: 168e Ft) A számviteli törvény változása, mely alapján a mérleg szerinti eredmény megszűnt, nem érintette társaságunkat, hiszen a társaság nonprofit jellegéből adódóan az eredmény nem osztható fel, így az adózott eredmény mindig megegyezett a mérleg szerinti eredménnyel.

Közhasznú tevékenység eredménye: -41 e Ft, a vállalkozási tevékenység eredménye: 141 e Ft.

**Céltartalékok: 0 e Ft**

A tárgyévi eredmény terhére céltartalékot nem képeztünk.

**Kötelezettségek: 176 eFt** *(2015: 9.182 e Ft)*

**Hátrasorolt kötelezettségek: 0**

**Hosszú lejáratú kötelezettségek: 0**

**Rövid lejáratú kötelezettségek: 176 e Ft** *(2015: 9.182 e Ft)*

A 2015-ben megvalósított TÁMOP-4.1.1 projekt erőteljesen megnövelte a 2015. év végén fennálló kötelezettség-állományt, a 2016-os mérlegérték jelzi azt, hogy a kötelezettségek összege visszaállt a normál szintre.

Szállítói kötelezettségek állománya: **64 e Ft** (2015: 103 e Ft)

**Egyéb rövid lejáratú kötelezettségek: 112 e Ft**



**Passzív időbeli elhatárolások: 3.686 e Ft** *(2015: 15.979 e Ft, 2014: 25.596 e Ft)*

2016. év végére a korábbi években fejlesztési támogatás terhére megvalósított beszerzések majdnem teljes mértékben leíródtak, ezért a passzív időbeli elhatárolások közül a halasztott bevételek majdnem teljesen elfogytak. A legnagyobb csökkenés a két nagy értékű gép átadásához kapcsolódik.

**Bevételek passzív időbeli elhatárolása: 0 e Ft**

**Költségek, ráfordítások passzív időbeli elhatárolása: 500 e Ft.** A TÁMOP-4.1.1 projektben a jogi szolgáltató beszerzésével kapcsolatosan 2016-ban megállapított, de csak 2017-ben jogerőssé vált szabálytalanság szankciójának összege található ezen a soron.

**Halasztott bevételek: 3.186 e Ft** *(2015: 15.979 e Ft)*

**Szakképzési hozzájárulás (fejlesztési támogatás) felhasználása miatt képzett P.I.E állománya**

|  |  |  |  |  |
| --- | --- | --- | --- | --- |
| Fejlesztési támogatás fogadásának éve | Nyitó állomány | Csökkenés (elszámolt ÉCS-vel arányosan feloldva) | Decent pályázathoz kapcs. feloldás | Záró állomány |
| 2008 | 52 | 52 | 0 | 0 |
| 2009 | 3.227 | 1.592 | 76 | 1.559 |
| 2010 | 1.628 | 651 |  | 977 |
| 2011 | 419 | 233 |  | 186 |
| **Halasztott bevételek állománya a szakképzési hozzájárulás felhasználása miatt:** | | | | 2.722 |

**Decentralizált pályázati támogatás felhasználása miatt képzett P.I.E állománya**

Nyitó állomány: 1.101 e Ft, csökkenés: elszámolt ÉCS-vel arányos feloldás: 637 e Ft, Záró állomány: **464 e Ft**

Térítés nélkül kapott eszközök miatt képzett halasztott bevételek nyitó állománya: 9.552 e Ft

Eszközök átadásig elszámolt ÉCS miatt állománycsökkenés: 1.182 e Ft.

Eszközök térítés nélküli továbbadása, könyvekből történő kivezetése miatti állománycsökkenés: 8.370 e Ft

Bevételek passzív időbeli elhatárolása: 0 e Ft

Költségek, ráfordítások passzív időbeli elhatárolása: 500 e Ft

Halasztott bevételek (SZAHO): 2.722 e Ft

Halasztott bevételek (Decent pályázat): 464 e Ft

Halasztott bevételek (térítés nélkül kapott eszközök): 0 e Ft

**Passzív időbeli elhatárolások összesen: 3.686 e Ft**

**II. 2) Kiegészítő adatok az eredménykimutatáshoz**

**Üzemi (üzleti) tevékenység eredménye**



**Értékesítés árbevétele: 810 e Ft** *(2015: 628 e Ft)*

Szolgáltatási törvény alapján végzett képzésekből származó árbevétel: 806 e Ft. Az üzleti tervben vállalkozási tevékenységet nem terveztünk.

Továbbértékesített szolgáltatás: 4 e Ft

**Egyéb bevételek: 15.528 e Ft** (előző év: 25.983 e Ft)

A 2015-ös TÁMOP-4.1.1-F projekt alaposan felborította a tavalyi évi üzleti terv és a tényadatok összehasonlíthatóságát, és a 2016-os év beszámolójánál pedig az előző évi adatokkal törtnő összehasonlítást nehezíti meg. támogatási bevétele jelentősen megnövelte mind a bevételek, mind a költségek sarokszámait, azzal együtt, hogy az eredményt a projekt nem érintette. A TÁMOP-4.1.1-F projektet figyelmen kívül hagyva az egyéb bevételek összege a tervnek megfelelően alakult. 2015-ben ismét jelentősen tudtuk csökkenteni az önkormányzati működési támogatás nagyságát, amely elsősorban a költségoldali csökkenésnek köszönhető.

1. Alaptevékenység

* működési költségekre kapott támogatás: **2.436 e Ft** (2015: 2.695 e Ft, 2014: 4.719 e Ft, 2013: 15.154 e Ft)

Az önkormányzati támogatás összege, melyet a cég működésével kapcsolatos költségek fedezetére használtunk fel, az előző évihez hasonló nagyságrendnek felelt meg. A támogatás összege az alábbi táblázatnak megfelelően alakult:



2. DT-EA/2/002/2010 Decentralizált pályázat elszámolt bevétele: **637 e Ft,** amely egyezik a pályázatból beszerzett eszközök elszámolt értékcsökkenésének támogatás arányos részével.

3. TÁMOP-4.1.1-F projekt elszámolt bevétele: **298 e Ft**

A 2015-ben megvalósított TÁMOP-4.1.1 projekt elszámolása a záró kifizetési igénylés kivételével elszámolásra került az előző üzleti évben. Mivel a 11. sz. (Záró) Kifizetési igénylés 298 e Ft-ját csak az előző üzleti évben a mérlegkészítés időpontját követően fogadták csak el, ezért ezt a bevételt már sak 2016-ban tudtuk elszámolni.

4. Szakképzési hozzájárulás (fejlesztési támogatás) terhére elszámolt bevétel összetétele



A kimutatásból látható, hogy nem a kapott támogatás jelenti az elszámolt bevételt, hanem a felhasználásra jutó feloldott, halasztott bevétel.

**Összesítés**

Önkormányzati működési támogatás: 2.436 e Ft

Decentralizált pályázat bevétele: 637 e Ft

TÁMOP 4.1.1-F projekt bevétele: 298 e Ft

Szakképzési hozzájárulás: 2.604 e Ft

**Összesen támogatásjellegű bevétel 2016-ban: 5.975 e Ft**

Térítés nélkül kapott eszközökre képezett passzív időbeli elhatárolások feloldása (halasztott bevétel)

az elszámolt értékcsökkenés miatt: 1.182 e Ft

az eszközök kivezetése miatt: 8.370 e Ft

összesen egyéb bevétel térítés nélk. kapott eszk. kapcs.: 9.552 e Ft

(kerekítési különbözet): 1 e Ft

**Az egyéb bevételek összege: 15.528 e Ft**

**KÖLTSÉGEK, RÁFORDÍTÁSOK**

**Anyagjellegű ráfordítások: 1.622 e Ft**



**Személyi jellegű ráfordítások: 8.426 e Ft**



**Értékcsökkenési leírás**: **4.628 e Ft *(Üzleti terv 136%-a, előző év: 9.234 e Ft, az előző évi 92,75%-a)***



**Egyéb ráfordítások: 8.934 e Ft *(2015: 1.078 e Ft, üzleti terv 2156%-a)***

Térítés nélkül kapott eszközök továbbadása felsőoktatási intézmény részére: 8.430 e Ft TÁMOP 4.1.1-F projektben megállapított szabálytalanság miatt korrekció és kamata: 500 e Ft

Költségvetéssel, önkormányzattal szemben elszámolt adók: 56 e Ft

Késedelmi kamat, egyéb: 22 e Ft

(az üzleti tervben a tárgyi eszköz értékesítése nem szerepelt)

**ÜZEMI (ÜZLETI) TEVÉKENYSÉG EREDMÉNYE: 140 e Ft** *(előző év:-3.341 e Ft)*

**Pénzügyi műveletek eredménye: 1 e Ft *(kamatbevétel, előző év: 5 e Ft)***

**Előző évi beszámolóban szereplő rendkívüli tételek:**

Rendkívüli bevételek: 3.507 e Ft

Ezen az eredménysoron a 2015-ös év beszámolójában a térítés nélkül kapott eszközökre képezett passzív időbeli elhatárolások között elszámolt halasztott bevételek összege került, amelyet az értékcsökkenési leírással arányosan oldottunk fel. Ez a 2016-os év beszámolójában az egyéb bevételek közé került át.

**ADÓZÁS ELŐTTI EREDMÉNY : 141 e Ft** *(előző év: 171 e Ft)*

**Adózás előtti eredményt növelő tételek: 5.128 e Ft**

**Adózás előtti eredményt csökkentő tételek: 4.628 e Ft**

**Társasági adóalap: 641 e Ft**

Számított társasági adó: 64 e Ft, ebből levonva adómentes rész: 23 e Ft

**2016. évi társasági adókötelezettség: 41 e Ft**

**ADÓZOTT EREDMÉNY: 100 e Ft**

**II. 3) A vagyoni, pénzügyi és jövedelmi helyzet alakulásának értékelése[[1]](#footnote-1)\***

***A vagyoni helyzet alakulása***

|  |  |  |  |  |  |  |
| --- | --- | --- | --- | --- | --- | --- |
| Eszközök összetétele | |  |  |  | adatok E Ft-ban | |
| Megnevezés | Előző év | | Tárgyév | | Változás (%) |
| Összeg (E Ft) | Részarány (%) | Összeg (E Ft) | Részarány (%) |
|
| **Befektetett eszközök** | 16 378 | ***49,74*** | 3 320 | ***28,31*** | ***20,27*** |
| Immateriális javak | 91 | ***0,28*** | 8 | ***0,07*** | ***8,79*** |
| Tárgyi eszközök | 16 287 | ***49,46*** | 3 312 | ***28,24*** | ***20,34*** |
| Befektetett pénzügyi eszközök |  |  |  |  |  |
| **Forgóeszközök** | 7 797 | ***23,68*** | 8 255 | ***70,38*** | ***105,87*** |
| Készletek |  |  |  |  |  |
| Követelések |  |  |  |  |  |
| Értékpapírok |  |  |  |  |  |
| Pénzeszközök | 7 797 | ***23,68*** | 8 255 | ***70,38*** | ***105,87*** |
| **Aktív időbeli elhatárolások** | 8 753 | ***26,58*** | 154 | ***1,31*** | ***1,76*** |
| **ESZKÖZÖK (AKTIVÁK) ÖSSZESEN** | 32 928 | ***100,00*** | 11 729 | ***100,00*** | ***35,62*** |
| Források összetétele |  |  |  | adatok E Ft-ban | |
| Megnevezés | Előző év | | Tárgyév | | Változás (%) |
| Összeg (E Ft) | Részarány (%) | Összeg (E Ft) | Részarány (%) |
|
| **Saját tőke** | 7 767 | ***23,59*** | 7 867 | ***67,07*** | ***101,29*** |
| Jegyzett tőke | 3 000 | ***9,11*** | 3 000 | ***25,58*** | ***100,00*** |
| Jegyzett, de be nem fizetett tőke (-) |  |  |  |  |  |
| Tőketartalék |  |  |  |  |  |
| Eredménytartalék | 4 599 | ***13,97*** | 4 767 | ***40,64*** | ***103,65*** |
| Lekötött tartalék |  |  |  |  |  |
| Értékelési tartalék |  |  |  |  |  |
| Adózott eredmény | 168 | ***0,51*** | 100 | ***0,85*** | ***59,52*** |
| **Céltartalékok** |  |  |  |  |  |
| **Kötelezettségek** | 9 182 | ***27,89*** | 176 | ***1,50*** | ***1,92*** |
| Hátrasorolt kötelezettségek |  |  |  |  |  |
| Hosszú lejáratú kötelezettségek |  |  |  |  |  |
| Rövid lejáratú kötelezettségek | 9 182 | ***27,89*** | 176 | ***1,50*** | ***1,92*** |
| **Passzív időbeli elhatárolások** | 15 979 | ***48,53*** | 3 686 | ***31,43*** | ***23,07*** |
| **FORRÁSOK (PASSZIVÁK)ÖSSZESEN** | 32 928 | ***100,00*** | 11 729 | ***100,00*** | ***35,62*** |

**A vagyoni helyzet mutatói**

|  |  |  |  |  |  |  |  |
| --- | --- | --- | --- | --- | --- | --- | --- |
| **Mutató megnevezése** | | **Mutató számítása** | **Előző év** | **Tárgyév** | **Előző év** | **Tárgyév** | **Változás** |
|  |  |  | (E Ft) | (E Ft) | (%) | (%) | (%) |
| Befektetett eszközök aránya % | | Befektetett eszközök | 16 378 | 3 320 | 49,74 | 28,31 | 56,91 |
| Eszközök összesen | 32 928 | 11 729 |
| Forgóeszközök aránya % | | Forgóeszközök | 7 797 | 8 255 | 23,68 | 70,38 | 297,23 |
| Eszközök összesen | 32 928 | 11 729 |
| Tőkeerősség (Saját tőke arány)% | | Saját tőke | 7 767 | 7 867 | 23,59 | 67,07 | 284,35 |
| Források összesen | 32 928 | 11 729 |
| Kötelezettségek aránya % | | Kötelezettségek | 9 182 | 176 | 27,89 | 1,50 | 5,38 |
| Források összesen | 32 928 | 11 729 |

***Likviditás***

|  |  |  |  |  |  |  |
| --- | --- | --- | --- | --- | --- | --- |
| **Mutató megnevezése** | **Mutató számítása** | **Előző év**   (E Ft) | **Tárgyév**   (E Ft) | **Előző év**  (%) | **Tárgyév**   (%) | **Változás**   (%) |
|
| Likviditási mutató I. | Forgóeszközök | 7 797 | 8 255 | 84,92 | 4690,34 | 5523,50 |
| Rövid lejáratú kötelezettségek | 9 182 | 176 |
|  |

**III.  
TÁJÉKOZTATÓ RÉSZ**

**A vezető tisztségviselők, az igazgatóság és a felügyelő bizottság járandóságai, előlegei és kölcsönei**

Kőhegyi Edit ügyvezető a vezető tisztségviselői feladatok ellátásáért a Társaságtól juttatásban nem részesült, javadalmazását a Nyírvidék Képző Központ Nonprofit Kft-től kapja. Gaszperné Román Margit, aki 2016. július 19-ig látta el az ügyvezetői teendőket, a Társaságtól javadalmazásban nem részesült. A két cég ügyvezetői teendőit továbbra is együtt látja el az ügyvezető és a pénzügyi vezető.

A háromtagú felügyelő bizottság tagjai díjazásban nem részesültek.

**Könyvvizsgálatra vonatkozó adatok**

A beszámoló könyvvizsgálatát végző könyvvizsgáló neve: TAX-CONTIR Kft.

Hollós András könyvvizsgáló. Könyvvizsgálati díj: 160.000 Ft + ÁFA /félév.

**Munkavállalók átlagos statisztikai létszáma, bérköltsége és személyi jellegű egyéb kifizetései**

|  |  |  |  |
| --- | --- | --- | --- |
| **Megnevezés** | **Átlagos statisztikai állományi létszám (fő)** | **Munkaviszonyból származó összes kereset E Ft** | **Egyéb munka-jövedelem**  **E Ft** |
| Teljes munkaidőben alkalmazásban álló munkavállaló nincs a társaság alkalmazásában. | | | |
| Részmunkaidőben alkalmazásban álló | 1 | 650 | - |
| Állományba nem tartozók (megbízási szerződéssel eseti feladatra foglalkoztatottak) | 1 | 90 | - |
| **Foglalkoztatottak összesen** | **2** | **740** | **-** |

**Egyéb tájékoztatás:**

Ezúton is tájékoztatunk minden érdekeltet, hogy a Nyírszakképzés Nonprofit Kft. 2017. 04.12-ei taggyűlésén a tulajdonosok képviselői egybehangzóan kifejezték szándékukat - a felügyelő bizottsággal egyetértésben - a társaság tevékenységének megszüntetéséről, és megbízták az ügyvezetést a végelszámolás 2017. évi megindításának előkészítésével.

**IV.**

**KÖZHASZNÚSÁGI MELLÉKLET**

**Közhasznúsági melléklet szerinti egyszerűsített éves beszámoló mérlege**



**Közhasznúsági melléklet szerinti egyszerűsített éves beszámoló eredménykimutatása**



**Szervezet azonosító adatai**

Név: Nyírségi Szakképzés-szervezési Kiemelkedően Közhasznú Nonprofit Kft.

Székhely: 4400 Nyíregyháza, Dugonics u. 10-12.

Szervezet adószáma: 14380549-1-15

Képviselő neve: Kőhegyi Edit

**Tárgyévben végzett alapcél szerinti és közhasznú tevékenységek bemutatása**

* szakmai középfokú oktatás,
* helyi munkaerő-piaci igények kielégítésének elősegítése, összehangolt szakképzés-fejlesztésben együttműködés egyéb szervezetekkel

**Közhasznú tevékenységek bemutatása**

Közhasznú tevékenység megnevezése: szakmai középfokú oktatás, szakképzés-szervezési feladatok ellátása együttműködésben iskolafenntartókkal, kamarákkal

Közhasznú tevékenységhez kapcsolódó közfeladat, jogszabályhely: köznevelési törvény, szakképzési törvény

Közhasznú tevékenység célcsoportja: középfokú oktatási intézményben tanulók

Közhasznú tevékenységből részesülők létszáma: 428 fő szakközépiskolai és szakiskolai tanuló

**Cél szerinti juttatások kimutatása**

|  |  |  |
| --- | --- | --- |
| Cél szerinti juttatás megnevezése | Előző év (e Ft) | Tárgyév (e Ft) |
| Szakmai gyakorlati képzés | 11 615 | 15159 |
| TÁMOP-4.1.1-F projekt tevékenységeinek megvalósítása | 17 337 | 298 |
| Cél szerinti juttatások kimutatása (összesen) | 28 952 | 15 574 |

**Vezető tisztségviselőknek nyújtott juttatás**

|  |  |  |
| --- | --- | --- |
| Tisztség | Előző év (e Ft) | Tárgyév (e Ft) |
| Ügyvezető | 0 | 0 |
| Felügyelő bizottság tagjai | 0 | 0 |
| Vezető tisztségviselőknek nyújtott  juttatás összesen: | 0 | 0 |

|  |  |  |
| --- | --- | --- |
| **Közhasznú jogállás megállapításához szükséges mutatók** | |  |
|  | adatok ezer forintban | |
| Alapadatok | Előző év (1) | Tárgyév (2) |
| B. Éves összes bevétel | 30 123 | 16 339 |
| ebből |  |  |
| C. A személyi jövedelemadó meghatározott részének az adózó rendelkezése szerinti felhasználásáról szóló 1996. évi CXXVI. törvény alapján átutalt összeg | 0 | 0 |
| D. Közszolgáltatási bevétel | 0 | 0 |
| E. Normatív támogatás | 0 | 0 |
| F. Az Európai Unió strukturális alapjaiból, illetve a Kohéziós Alapból nyújtott támogatás | 18 406 | 298 |
| G. Korrigált bevétel [B-(C+D+E+F)] | 11 717 | 16 041 |
| H. Összes ráfordítás (kiadás) | 29 952 | 16 198 |
| I. Ebből személyi jellegű ráfordítás | 8 426 | 1 014 |
| J. Közhasznú tevékenység ráfordításai | 28 952 | 15 159 |
| K. Adózott eredmény | 168 | 100 |
| L. A szervezet munkájában közreműködő közérdekű önkéntes tevékenységet végző személyek száma (a közérdekű önkéntes tevékenységről szóló 2005. évi LXXXVIII. törvénynek megfelelően) | 0 | 0 |
|  |  |  |
| Erőforrás ellátottság mutatói | Mutató teljesítése | |
| Igen | Nem |
| Ectv. 32. § (4) a) [(B1+B2)/2 > 1.000.000, - Ft] | X |  |
| Ectv. 32. § (4) b) [K1+K2>=0] | X |  |
| Ectv. 32. § (4) c) [(I1+I2-A1-A2)/(H1+H2)>=0,25] |  | X |
| Társadalmi támogatottság mutatói | Mutató teljesítése | |
| Igen | Nem |
| Ectv. 32. § (5) a) [(C1+C2)/(G1+G2) >=0,02] |  | X |
| Ectv. 32. § (5) b) [(J1+J2)/(H1+H2)>=0,5] | X |  |
| Ectv. 32. § (5) c) [(L1+L2)/2>= 10 fő] |  | X |

**Támogatások kimutatása**

* Európai Szociális Alap támogatása:

Az Európai Szociális Alap által társfinanszírozott, a felsőoktatási duális képzés fejlesztésére irányuló TÁMOP-4.1.1.F-14/1/Konv-2015-0007-ben projektben elszámolt támogatás: 298 e Ft. (előző évről áthúzódó elszámolás. *Átutalt támogatás összege 2016-ban: 0 e Ft*

* Önkormányzati működési támogatás:

A Társaság 2016-ban 3 tulajdonos önkormányzattól részesült működési támogatásban.

Elszámolt támogatás összege 2016-ban: 2.436 e Ft.

2016. évben a szakképzés-szervezési társaság működtetetésével kapcsolatos költségek összege 6.758 e Ft volt.



Az átutalt, felhasznált támogatás önkormányzatonkénti összege (ezer Ft-ban)



* Decentralizált pályázat bevétele:

A Munkaerőpiaci Alap Képzési Alaprész 2010-es decentralizált kerete terhére kiírt pályázaton elnyert támogatást terhére beszerzett eszközök elhatárolt támogatásának összege: 637 e Ft. *Átutalt támogatás összege: 0 Ft*

* Szakképzési hozzájárulás felhasználása:

A korábbi években szakképzési hozzájárulás terhére beszerzett eszközök elhatárolt támogatásának összege: 2.604 e Ft. *Átutalt támogatás összege: 0 Ft*

1. *\* Megjegyzés a mutatókhoz: A változás mindig az előző évhez viszonyított arányt jelöli, vagyis azt mutatja meg, hogy hányszorosára változott a mutató értéke (%-os formában).* [↑](#footnote-ref-1)